CELEX: 62021TN0518
Language: da
Date: 2021-08-24 00:00:00
Title: Sag T-518/21: Sag anlagt den 24. august 2021 — European Paper Packaging Alliance mod Kommissionen

25.10.2021   
            
            
               DA
            
            
               Den Europæiske Unions Tidende
            
            
               C 431/45
            
         
      Sag anlagt den 24. august 2021 — European Paper Packaging Alliance mod Kommissionen
      (Sag T-518/21)
      (2021/C 431/53)
      Processprog: engelsk
      
         Parter
      
      
         Sagsøger: European Paper Packaging Alliance (Haag, Nederlandene) ved advokaterne F. Di Gianni, A. Scalini og F. Pili)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afsnit 2.1.2 og 2.2.1 og tabel 4-2 og 4-8 i Kommissionens retningslinjer for engangsplastprodukter i overensstemmelse med Europa-Parlamentets og Rådets direktiv (EU) 2019/904 (1) om reduktion af visse plastprodukters miljøpåvirkning (2), annulleres, for så vidt som de vedrører papirbaserede produkter med polymerbelægning.
               
            
                  —
               
               
                  Subsidiært fastslås det, at artikel 3, stk. 2, i direktiv (EU) 2019/904 er ulovlig, for så vidt som denne bestemmelse omfatter papirbaserede produkter med polymerbelægning i definitionen af »engangsplastprodukter«.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender og rejst to ulovlighedsindsigelser.
      
                  1.
               
               
                  Første anbringende om, at Kommissionens retningslinjer er i strid med direktiv (EU) 2019/904’s tekst, for så vidt som de lader papirbaserede produkter med polymerbelægning være omfattet af anvendelsesområdet for direktiv (EU) 2019/904 gennem en fejlagtig fortolkning af udtrykket »strukturel hovedbestanddel« i direktivets artikel 3, stk. 1.
               
            
                  2.
               
               
                  Andet anbringende om, at inkluderingen af papirbaserede produkter med polymerbelægning i anvendelsesområdet for direktiv (EU) 2019/904 strider mod direktivets formål og tilsidesætter proportionalitetsprincippet.
               
            
                  3.
               
               
                  Tredje anbringende om, at Kommissionen overskred grænserne for sine beføjelser ved at vedtage de anfægtede retningslinjer og gjorde indgreb i EU-lovgivers prærogativer.
               
            
                  4.
               
               
                  Første ulovlighedsindsigelse om, at artikel 3, stk. 2, i direktiv (EU) 2019/904 er ulovlig, for så vidt som denne bestemmelse fører til anvendelse af dette direktiv på papirbaserede produkter med polymerbelægning. Det gøres desuden gældende, at denne bestemmelse er ulovlig, for så vidt som den ikke fastsætter en tærskel til brug ved afgørelsen af, om et produkt delvist er fremstillet af plast. Det anføres endvidere, at denne bestemmelse tilsidesætter lighedsprincippet og princippet om forbud mod forskelsbehandling.
               
            
                  5.
               
               
                  Anden ulovlighedsindsigelse om, at anvendelsen af direktiv (EU) 2019/904, og navnlig de restriktive foranstaltninger, der er fastsat i dette direktiv, på papirbaserede produkter med polymerbelægning udgør en ubegrundet begrænsning af friheden til at oprette og drive egen virksomhed og ejendomsretten som fastsat i henholdsvis artikel 16 og 17 i Den Europæiske Unions charter om grundlæggende rettigheder.
               
            
         (1)  Europa-Parlamentets og Rådets direktiv (EU) 2019/904 af 5.6.2019 om reduktion af visse plastprodukters miljøpåvirkning (EØS-relevant tekst) (EUT 2019, L 155, s. 1).
      
         (2)  EUT 2021, C 216, s. 1-46.